|  |  |
| --- | --- |
| Ügykarbantartó\* | Kecskemét Megyei Jogú Város Polgármesteri Hivatal  Mérnöki Iroda, Várostervezési Osztály |
| Ügy megnevezése\* | **Településképi bejelentési eljárás** |
| Összefoglaló mondat | Az önkormányzat polgármestere településképi bejelentési eljárást folytat le hatósági engedélyhez és egyszerű bejelentéshez nem kötött építési tevékenységek és a 400 m2-nél nem nagyobb bruttó alapterületű építmény rendeltetésének kereskedelmi rendeltetésre történő változtatására, vagy kereskedelmi rendeltetésű építmény jogszabályban meghatározott átalakítása esetén, a reklámok és reklámhordozók elhelyezése, építmény rendeltetésének megváltozása tekintetében a Kecskemét Megyei Jogú Város Önkormányzata Közgyűlésének a településkép védelméről szóló 16/2017. (IX. 21.) önkormányzati rendelet 17. §-a szerint. |
| Eljárásra  jogosultak/kötelezettek köre | Aki az adott ingatlanon :   * építési tevékenységet, * reklám és reklámhordozó elhelyezést, * építmény rendeltetésének megváltoztatását kívánja végezni. |
| Mit kell tennie\* | Kérelmet kell benyújtani Kecskemét Megyei Jogú Város Polgármesteri Hivatalához  A kérelem és a tervdokumentáció benyújtása papír és elektronikus úton történhet |
| Kötelezettségmulasztás | A településképi bejelentési kötelezettség elmulasztása, valamint a településképi bejelentési eljárás során meghozott döntésben foglaltak megszegése esetén a polgármester a magatartás elkövetőjével szemben településképi kötelezési eljárást indít, és egyúttal településkép-védelmi bírságot szabhat ki, a  [**16/2017. (XI.21.) önkormányzati rendeletben**](http://njt.hu/njtonkorm.php?njtcp=eh4eg9ed6dr5eo6dt3ee6em5cj8by5cf4bx7ca4cd5cf0n)valamint a [**419/2021. (VII.15.) Korm. rendelet**](https://njt.hu/jogszabaly/2021-419-20-22) **49. § -ben** meghatározottak szerint. |
| Határidők | A településképi bejelentéshez kötött tevékenység a bejelentés alapján megkezdhető, ha ahhoz más hatósági engedély nem szükséges és azt a polgármester a bejelentést követő **15 napon** belül nem tiltja meg vagy az eljárást nem szünteti meg. |
| Benyújtandó dokumentumok | Kérelem  A 419/2021 Korm. rend. 46. § (5) – (6) szerinti tartalmú építészeti műszaki dokumentáció |
| Fizetési kötelezettség | költség és illetékmentes |
| Eljáró szerv | Kecskemét Megyei Jogú Város Polgármesteri Hivatala Várostervezési Osztály |
| Felettes szerv/jogorvoslat | Kecskemét Megyei Jogú Város Önkormányzata Közgyűlése |
| Egyéb információk | - |  |
| Kapcsolódó nyomtatványok | Formanyomtatvány:  https://ekecskemet.hu/mernoki-iroda |
| Egyéb alkalmazások | - |
| Vonatkozó jogszabályok | A településkép védelméről szóló [**2016. évi LXXIV. törvény**](http://njt.hu/cgi_bin/njt_doc.cgi?docid=196051).  Az épített környezet alakításáról és védelméről szóló [**1997. évi LXXVIII. törvény**](http://njt.hu/cgi_bin/njt_doc.cgi?docid=30337).  Az általános közigazgatási rendtartásról szóló [**2016. évi CL. törvény**](http://njt.hu/cgi_bin/njt_doc.cgi?docid=199170).  A településtervek tartalmáról, elkészítésének és elfogadásának rendjéről, valamint egyes településrendezési sajátos jogintézményekről szóló [**419/2021. (VII.15.) Korm. rendelet**](https://njt.hu/jogszabaly/2021-419-20-22)  Kecskemét Megyei Jogú Város Önkormányzata Közgyűlésének Kecskemét Megyei Jogú Város településképi védelméről szóló [**16/2017. (XI.21.) önkormányzati rendelete**](http://njt.hu/njtonkorm.php?njtcp=eh1eg0ed3dr4eo3dt4ee3em2cj1by4cf9bx0ca9cd0cf7n).  Kecskemét Megyei Jogú Város Önkormányzata Közgyűlésének Kecskemét Helyi Építési Szabályzatának és Szabályozási Tervének megállapításáról szóló [**33/2015. (XII.17.) önkormányzati rendelete**](https://or.njt.hu/onkormanyzati-rendelet/198875)**.** |
| Fogalmak | **Településképi bejelentési eljárás:** a polgármester által az [**16/2017.(XI.21.) önkormányzati rendeletben**](http://njt.hu/njtonkorm.php?njtcp=eh1eg0ed3dr4eo3dt4ee3em2cj1by4cf9bx0ca9cd0cf7n) meghatározott, építésügyi hatósági engedélyhez, egyszerű bejelentéshez, örökségvédelmi bejelentéshez és örökségvédelmi engedélyhez nem kötött építési tevékenységek, rendeltetés-módosítások, reklámok és reklámhordozók elhelyezése tekintetében, azokat megelőzően, az ügyfél bejelentésére lefolytatott eljárás.  **Építési tevékenység:** építmény, építményrész, épületegyüttes megépítése, átalakítása, bővítése, felújítása, helyreállítása, korszerűsítése, karbantartása, javítása, lebontása, elmozdítása érdekében végzett építési-szerelési vagy bontási munka végzése.  **Rendeltetetés-módosítás:** építmény, önálló rendeltetési egység vagy helyiség használati céljának megváltoztatása.  **Reklámhordozó:** a funkcióját vagy létesítésének célját tekintve túlnyomórészt a településkép védelméről szóló [2016. évi LXXIV. törvény](http://njt.hu/cgi_bin/njt_doc.cgi?docid=196051) szerinti reklám közzétételét, elhelyezését biztosító, elősegítő vagy támogató eszköz, berendezés, létesítmény.  **Településképi követelmények:** a Kecskemét Megyei Jogú Város Önkormányzata Közgyűlésének Kecskemét Megyei Jogú Város településképi védelméről szóló [16/2017. (XI.21.) önkormányzati rendeletben](https://or.njt.hu/onkormanyzati-rendelet/196999) meghatározott, az építmények településképhez való illeszkedését biztosító anyaghasználatára, tömegformálására, homlokzati kialakítására, a zöldfelületek kialakításának módjára, a településképi szempontból meghatározó területekre, a helyi építészeti örökség egyedi és területi védelmére, továbbá a reklámok, reklámhordozók, cégérek és egyéb műszaki berendezések elhelyezésére és alkalmazására vonatkozó követelmények.  **Településképi rendelet:** a településkép védelmét biztosító önkormányzati rendelet; Kecskemét Megyei Jogú Város Önkormányzata Közgyűlésének Kecskemét Megyei Jogú Város településképi védelméről és a helyi építészeti-műszaki tervtanács működtetéséről szóló [16/2017. (XI.21.) önkormányzati rendelete](https://or.njt.hu/onkormanyzati-rendelet/196999).  **Településkép védelme:** a település vagy településrész jellegzetes, értékes, hagyományt őrző építészeti arculatának és szerkezetének az építészeti, táji érték és az örökségvédelem figyelembevételével történő megőrzése, kialakítása. |
| Elektronikusan ügyintézhető | igen |
| Telefonosan ügyintézhető (link) | - |
| Személyesen ügyintézhető (link) | - |
| Tárgyszavak\* | településképi eljárások, településképi bejelentés |